open-index/open-wikipedia-markdown huggingface dataset:
Milki Wie

Di **Milki Wie** a di gialaxi we kantien fiwi Suola Sistim. Iniem "milki" diraiv frah iapierans az wah dim gluoyn ban we aach kraas di nait skai we indivijual staar kyaah distingguish bai di niekid yai. Di toerm "Milki Wie" a chranslieshan a di Latn via lactea, frah di Griik γαλαξίας κύκλος (galaxías kýklos, "milki soerkl"). Frah Oert, di Milki Wie apier laka ban bikaa idix-shiep chokcha vyuu frah widin. Galiliyo Galilei fos rizalv di ban a lait ina indivijual staar wid ih teliskuop ina 1610. Optel di hoerli 1920z, muos aschranama eh-tingk se di Milki Wie don-kantien aal di staardem ina di Yunivoers. Falarin di 1920 Griet Dibiet bitwiin di aschranamadem Aalo Shapli (Harlow Shapley) ah Eba Koertis (Heber Curtis), abzavieshan by Eduin Obl (Edwin Hubble) shuo se di Milki Wie a jos wan a nof-nof gialaxi—nou estimiet fi nomba az moch az 200 bilian gialaxi ina di abzoervebl yunivoers.
Mistisizim

**Mistisizim** a "kanstilieshan a distingktiv praktis, diskuos, tex, instityuushan, chradishan, ah expiiriens iem a yuuman chransfamieshan, vieriosli difain ina difrah chradishan."
Mitaloji

**Mitaloji** a kalekshan a mit, espeshali wandem we bilangx tu wah potikiula siekrid, rilijos, ar kolcharal chradishan a wah gruup a piipl. Mit a kalekshan a tuori tel fi hexplien niecha, ischri, ah kostom – ar di stodi a soch mit.

## Refrans
Miño de Medinaceli, Soria, Spien

**Miño de Medinaceli** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 96 inabitant.
Milichri

Di **milichri**, aalso kaal di aam fuosiz, a fuosiz aataraiz fi yuuz dedli fuos, ah wepan, fi supuot di inchres a di stiet ah som ar aal a isitizn. Di taas a di milichri yuujali difain az difens a di stiet ah isitizn, ah di prasikyuushan a waar gens waneda stiet. Di milichri kiah ab azwel adishanal sangshan ah nan-sangshan fongshan widin a sasayati, ingkluudn di promuoshan a wah palitikal ajenda, we protek kaapret ikanamik inchres, intoernal papilieshan kanchuol, kanschrokshan, imoerjensi saabis, suoshal soermoni, ah gyaad impuotant ieria. Di milichri kiah azwel fongshan az wah diskriit sobkolcha widin di laaja sivl sasayati, chuu di divelopment a sepret infrachokcha, we maita ingkluud ouzin, skuul, yutiliti, fuud prodokshan ah bangkin.
Mikianikal injinierin

**Mikianikal injinierin** a di disiplin we aplai di prinsipl a injinierin, fizix, ah matiirial sayans fi di dizain, analisis, manifakcharin, ah mientenans a mikianikal sistim. A di branch a injinierin we invalv di dizain, prodokshan, ah aparieshan a mashiinri. Ia wan a di uolis ah braadis a di injinierin disiplin.
Ma'atma Giandi

**Moandas Karamchan Giandi**, ar **Mohandas Karamchand Gandhi** (Gujarati: **મોહનદાસ કરમચંદ ગાંધી**; 2 Aktuoba 1869 – 30 Janiweri 1948) wena di prii-*h*eminent palitikal ah pirichual liida a *h*India juurin di *h*Indian indipendans muuvment. Ih wena di payanier a *satyagraha*—rizistans tu tirani chuu mas sibl disabiidians, foun chrang-chrang pah *ahimsa* ar tuotal nan-vailens—ush kyaa *h*India tu indipendans ah inspaya muuvment fi sibl raits ah friidam kraas di wol. Giandi kamanli nuo rong di wol az **Ma'atma Giandi** (Sanskrit: महात्मा mahātmā ar *Griet Suol*, di anarifik fos aplai tu im bai Rabinjranat Taguor (Rabindranath Tagore), ah ina *h*India azwel az *Bapu* (Gujarati: બાપુ bāpu ar 'Faada'). Ih ofishali hana ina *h*India az di Faada a di Nieshan; ih botdie, 2 Aktuoba, kamemariet de az Giandi Jayanti, a nashinal alidie, ah wolwaid az di Intanashinal Die a Nan-Vailens.
Molduova

**Molduova** (Rumanien: **Republica Moldova**) a wahn konchri ina Yuurop. Ibaada Rumienia to di Wes ahn Yuukrien to di Iist, Naat ahn Sout. Molduova isa landlokd konchri.
Molière

**Jean-Baptiste Poquelin**, aalsuo bunuon bai im stiej niem Molière, (Janiweri 15, 1622 - Febiweri 17, 1673) a wehn wahn Frans plierait an akta uu kansida fi bi wan a di grietis maasta dem a komidi ina Westan lichicha. Mongx im bes wok dem yaav, *[[Le Misanthrope]]*, (*Di Misanchruop*), *[[L'Ecole des femmes]]* (*Di Skuul fi Waif*), *[[Tartuffe ou l'Imposteur]]*, (*Backslaida ar di Ipokrit*), *[[L'Avare]]* (*Di Maiza*), *[[Le Malade imaginaire]]* (*Di Imajineri Invalid*), and *[[Le Bourgeois Gentilhomme]]* (*Di Migl klaas Gengklman*).
Monggol Empaya

Di **Manggol Empaya** (Mangguolian: *Mongolyn Ezent Güren*; Mangguolian Sirilik: *Монголын эзэнт гүрэн*; azwel *Орда* ("Uod") ina Roshan kranikl) egzis juurin di 13t ah 14t senchri ah wena di laajis kantigyuos lan empaya ina ischri. Di Manggol Empaya arijiniet ina di step a Senchral Ieja, ah ivenchali ichrech frah Iistan Yuurop tu di Sii a Japan, iexten naatwad tu Saibiiria, iiswad ah soutwad tu di Indian sobkantinent, Indochaina, ah di Iranian platuo, ah weswad az for az di Levant ah Ariebia.
Muoziz

**Muoziz** a wah Biblikal Iibruu rilijos liida, laa-giva ah prafit uu get kredit fi rait di Tuora. Muoziz a di muos impuotant prafit ina Juudizam, ah wah impuotant prafit ina Izlam, Kristianiti, di Ba'ai Fiet, Rastafarai ah nof ada fiet. Askaadn tu di buk a Exidos, Muoziz eh-baan ina taim wen nof waar ena-gwaan, ah wah soerj ina di nomba a piipl mek di Ijipshan Fiero taat fret, kaa ih wena-wori se deh maita elpout di henimidem. Jakobed, Muoziz Iibruu mada, aid im wen di Fiero aada se aal a di nyuubaan Iibruu bwaidem fi get kil, an ih enop get adap ina di Ijipshan raayal faambli. Afta ih kil wah Ijipshan sliev-maasta, Muoziz ron kraas di Red Sii tu Midian we ih riez animaldem we Jechro (wah priis uu eh-lib ina Midian pah di sluop a Mount Uoreb) eh-uon. Afta di Ten Plieg get lego pah Iijip, Muoziz liid di Iibruu slievdem outa Iijip, kraas di Red Sii—deh bies dehself a Uoreb ah di baada a Edom. A weh disya taim ya, askaadn tu di Baibl, Muoziz get di Ten Komaanmentdem. Aalduo ih lib tel im a 120, ih ded bifuo im riich di Lan a Izrel.
Mount Evares

**Mount Evares**, aalso nuo ina Nepal az Sagarmāthā, ah ina Tibet az Chomolungma, a di Oert ayis mountn. Ilokiet ina di Mahalangur mountn rienj ina Nepal ah Tibet. Di piik de 8,848 miita abov sii lebl.
Mountn

**Mountn** a laaj lanfaam we chrech uova di sorounin lan ina limitid ieria, yuujal ina di faam a piik. Mountn jinarali aya ah stiipa dah il. Mountn faam chuu tektanik fuos ar volkanizim. Demya fuos kiah riez di lebl a di oert luokali. Mountn iruod sluo-sluo chuu di akshan a riva, weda kandishan, ah gliesia. Fyuu mountn a aisolietid somit, bot muos okor az paat a bufo mountn rienj.
Muhammad

**Muhammad** a di founda a di Izlam rilijan, bot a di siem taim, Mozlim piipl kansida im wan mesinja an prafit a Gad, di laas an di grietis laa-biera ina wan siiriiz a Izlamik prafit we di Koran tiich bout. Mozlim piipl kansida im di ristuora a di kliin arijinal monotiistik fiet a Adam, Noah, Abraham, Moses, Jesus an som ada prafit. Im a wehn wan aktiv diplomat, morchant, filasifa, orieta, lejislieta, rifaama, milichri jenaral, an askaadn tu Mozlim biliif, wan iejent a divain akshan. Muhammad baan ina 570 KI (Kaman Iira) ina Meka (Madorn die Saadi Ariebia), an ton aafan wen im yong; im onggkl Abu Talib gruo im. Wen im gruo big im wok az wan morchant, an wan shepad, an mari im fos uman bai di taim im ton 25. Im neva laik im laif ina Meka, an so im go liv ina whn kiev op ina di moutn dem we de roun di siti fi go uol a medz an riflek. Askaadn tu Izlam a yaso, wen im a 40, ina di mont a Ramadan im get di fos revilieshan fram Gad. Chrii ier afta dis, Muhammad stat prrich di revilieshan dem ina poblik, a se “Gad a wan” an se tuotal “sorenda” tu im a di onggl wie fi Gad aksep smadi, an se im a prafit an mesinja a Gad uoli wod, ina di siem wie az som ada prafit ina Izlam. Ina di orli paat Muhammad wehn onggl av fyuu falara, an som chraib ina Meka chriit im bad. Fi eskiep porsikyuushan im am in falara dem maigriet tu Mediina (we dem wehn kaal Tayhrib) ina di ier 622 KI). Da muuvment ya, di Ijra, maak di staat a di kalenda ina Izlam. Wen im de ina Mediina im yuunait di waari-waari chraib dem an afta iet ier a faitin wid di Mekan chraib dem, im falara dem, uu wehn nomba 10,000 bai dem taim de, kangka Meka. Ina 632 KI, jos fyuu mont afta im gu bak a Mediina, Muhammad get sik an ded. Bai di taim wen im ded, di entaia Ariebian peninsula don kanvort tu Izlam; an im yuunait di difrent-difrent chraib dem aanda wan rilijan. Di rilijan bies pan di revilieshan (ar Ayat, lit. “Sain a Gad”), dem we Muhammad kliem se im get fram Gad. Tide, Mozlim piipl memba di laif (sira) an chradishan (sunnah) a di prafit. Dem taak bout Muhammad an di ada prafit dem wid revrens, an ad di friez “piis bi pan dem” wen dem menshan dem niem.
Muhammad ibn Mūsā al-Khwārizmī

Abū ʿAbdallāh **Muḥammad ibn Mūsā al-Khwārizmī** (porjan/arabik أبو عبد الله محمد بن موسى الخوارزمي) ar Abū Jaʿfar **Muḥammad ibn Mūsā al-Khwārizmī** (porjan/arabik أبو جعفر محمد بن موسى الخوارزمی) (c. 780, Khwārizm – c. 850), a eh Porjan matimatishan, aschranama, ahn jaagrafa, uu wok muos a ihn laif az skala ina di Ous a Wizdam ina Bagdad.

Hihn Aljibra a eh di fos buk pahn di sistimatik saluushan a linia ahn kwajratik ikwiejan. Kansikwens ihn kansida az di faada a *h*aljibra, taikl ihn shier wid Diophantus. Latn chranslieshan a ihn Aritmetik, pahn di *h*Indian nyuumeral dem, inchrajuus di desimal pozishanal nomba sistim tu di Westorn wol ina di twelb senchri. Ihn rivaiz ahn opdiet fi Ptolemy Jaagrafi alzwel ihn rait sebral wok pahn aschranami ahn aschralaji.

Hihn kanchribyuushan no onggl mek a griet impak pahn mathimatix, bot pahn langwij tu. Di wod *aljibra* diraiv frahn *al-jabr*, wan a di tuu aparieshan yuuz fi salv kwajratik ikwiejan, az ihn diskraib ina ihn buk. Di wod dem *algorizam* ahn *algoridim* stem frahn ***Algoritmi***, di Latnaizieshan a hihn niem. Hihn niem tu a di arijin a di Panish wod *guarismo* ahn a di Puotyugiis wod **, we buot miin dijit.
Muriel Viejo, Soria, Spien

**Muriel Viejo** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 76 inabitant.
Myuuzik inschrument

**Myuuzik inschrument** a inschrument we kriet ar adap fi mek myuuzikal soun. Ina prinsipl, heni abjek we projuus soun kiah bi myuuzikal inschrument—a chuu di poerpos ou di abjek ton myuuzikal inschrument. Di ischri a myuuzikal inschrument diet frah di bignin a yuuman kolcha. Hoerli myuuzikal inschrument maita eh-yuuz fi richual, laka chompit fi signal sokses pah di hunt, ar jrom ina rilijos sirimoni. Kolcha ivenchual divelop kompozishan ah pofaamans a melodi fi entatienment. Myuuzikal inschrument ivalv ina tep wid chienjin aplikieshan.
Naat Amoerka

**Naat Amoerka** a di naadan kantinent a di Amoerkaz, sitiet ina di *h*oert naadan emisfier ah liklmuos di wuola i ina di westan emisfier. Ibaada pah di naat bai di Aaktik Uoshan, pah di iis bai di Naat Atlantik Uoshan, pah di soutiis bai di Kiaribiyan Sii, ah pah di wes bai di Naat Pasifik Uoshan; Sout Amoerka de tu di soutiis.
Naat Koria

**Naat Koria**, ofishali di **Demakratik Piipl Ripoblik a Koria** (DPRK) (Ingglish: North Korea; Hangul: *조선민주주의인민공화국*, *Chosŏn Minjujuŭi Inmin Konghwaguk*), a wah savrin nieshan-stiet ina Iis Ieja, *h*akiupai di nadorn aaf a di Korian Peninsiula. Di kiapital ahn laajis siti a Pyongyang. Di Korian Diimilitaraiz Zuon saab az di bofa ieria bitwiin Naat Koria ahn Sout Koria. Di Amnok Riba a di buoda bitwiin Naat Koria ahn Piiplz Ripoblik a Chaina. Di Tumen Riba ina di *h*exchriim naat-iis a do buoda wid Rosha.
Naawie

Di **Kindom a Naawie** a wahn konchri ina Nadorn Yuurop. Naawie a wan a di riches konchri dem ina di worl, an kansistentli get rangk az wan a di bes plies dem fi liv.

## Refrans
Nachral satilait

**Nachral satilait**, ar muun, a silestial badi we aabit waneda silestial badi wid grieta mas (e.g. wah planit, staar, ar dwaaf planit), kaal fii praimeri. Fi egzampl, di Muun a nachral satilait a Oert, ah Oert a nachral satilait a di Son.
Mustafa Kemal Atatürk

**Mustafa Kemal Atatork** (Atatürk) (inditorminet - 1881–10 Novemba 1938) wehna Torkish aami afisa, revaluushaneri stietsman, ahn founda a di Ripoblik a Torki alzwel ifos Prezident.

Juurin ihn prezidensi, Atatork embaak pahn pruogram a palitikal, ikanamik, ahn kolcharal rifaam. Ihn admaya di Iej a Enlaitnment, so ihn chrai chransfaam di faama Ataman Empaya ina wahn madorn, demakratik ahn sekiula nieshan-stiet. Di prinsipl a Atatork rifaamdem, pahn wa madorn Torki  extablish, refa tu az Kemalizam.
Myuuzik

**Myuuzik** a wah aatfaam mek outa soun ah sailans. Di yuujal kompuonentdem a pich (we kanchuol melodi ah aamoni), ridim (kanek tu tempo, miita, ah aatikiulieshan), dainamix, ah di sanik kwaliti a tamba ah texcha. Di wod koh frah Griik μουσική (mousike; "aat a di Myuuz").
Nagarjuna

**Acharya Nagarjuna** wehna wan Indiyan filasifa an di founda a di Madhyamaka skuul a Mahayana Budizm. Di tingz dem we im rait a di biesis fi di foundieshan a di Madhyamaka skuul, we get kyari gaa Chaina aanda di niem di Three Treatise (Sanlun) Skuul. Im get kredit fi divelop di filasifi a di Prajnaparamita sutras, a wehn asuosiet wid di Buis yuunivorsiti niem Nalanda. Ina di Jodo Shinshu branch a Budizm, piipl kansida im di fos piechriaak. Wi no nuo moch bout im persnal laif. Di tuu bes baiografi bout Nagarjuna, wan ina Chaniiz an di nex wan ina Tibetan, rait nof senchri afta im laif, an di infamieshan mait no chuu faa somtaim dem rait bout im laik im a majikal karakta. Nagarjuna wehn baan Braamin- Ina fi im taim dat miin se im kansida di Vedas az uoli an, an prabli ina wan opa-kyaas Braamin faambli, an prabli ina si sodan Andhra riijan a India.
Naijiiria

**Di Fedaral Ripoblik a Naijiiria** a wahn konchri ina Wes Afrika. Naijiiria a di konchri wid di muos piipl ina Afrika, di iet muos piipl ina di worl. Abuja a di kyapital fi Naijiiria.
Nail

Di **Nail** a mieja naat-fluowin riva ina naatiistan Afrika, jinarali rigyaad az di langgis riva ina di wol. Ia 6,853 km lang. Di Nail a wah "intanashinal" riva az fii waata rizuos shier bai ilebm konchri, niemli, Tanzania, Yugianda, Ruanda, Burundi, Konggo-Kinshasa, Kenia, Iityuopia, Erichria, Sout Sudan, Sudan ah Iijip. Di Nail a di praimri waata suos fi Iijip ah Sudan.
Nalij

**Nalij** a familiariti, awiernis ar andastandin a smadi ar sinting, laka fax, infamieshan, diskripshan, ar skil, we akwaya chuu expiiriens ar edikieshan bai smadi posiiv, diskova, ar laan.
Napuolian Waar Dem

Di **Napuolian Waar dem** a wahn siiriiz a waar dem we fait frahn 1803 tel 1815, bitwiin Britn, Rosha, Prosha, ahn hAaschria ahn di French Empaiya. Jurrin demaya waar dem, Napuolian Buonapaat tiek uoba nof lan, ahn prakliem imself hEmpara a Frans ina 1804. Frans juurin disya taim kanchruol uoliip saklait stiet dem, we ruul bi Napuolian breda, hingkluudin Spien, di Kanfejrieshan a di Rain, di Swis Kanfejrieshan, ahn di Kindom a hItali. Nof konchri swich said dem, soch az Prosha ahn hAaschria. Napuolian a jenerali soxesful tel 1812, wen di French invied di Roshan hEmpaiya. Di French aami desimiet bi di kaul winta ahn staavieshan, ahn suun afta, Napuolian sarenda tu di alai ina 1814, ahn hegzail tu di ailan a hElba. Ihn riton ina 1815, bot difiit ina di Bakl a Waterloo, ahn hegzail tu Sien Elena. Di waar kangkluud bi di Kangres a Vi’ena.
Narros, Soria, Spien

**Narros** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 45 inabitant.
Nashinalizim

**Nashinalizim** a shier gruup fiilin ina di signifikans a wah jaagrafikal ah somtaim dimografik riijan we a-siik indipendans fii kolcha an/ar etnisiti we huol daade gruup tugiada. Dis kiah bi expres az biliif ar palitikal aidialaji we invalv wah indivijual aidentifai wid ar bikom atach tu deh nieshan. Nashinalizim invalv nashinal aidentiti, bai kanchraas wid di rilietid kansep a piechriatizim, we invalv di suoshal kandishanin ah poersnal biyevia we supuot stiet disijan ah akshan.
Nastisizim

**Nastisizim** (frah Griik γνωστικός *gnostikos*, "ab nalij", frah γνῶσις *gnōsis*, nalij) a madan toerm we kiatigaraiz kalekshan a ienshent rilijans uufa adierent shon di matiirial wol&nbsp;– we deh vyuu az kriet bai di demyoerj&nbsp;– ah imbries di pirichual wol. Nastik aidie influens nof ienshent rilijans we tiich se *[[nasis]]* (vieriosli intoerprit az nalij, inlaitnment, salvieshan, Imansipieshan ar 'wannis wid Gad') kiah riich bai praktis filanchropi tu di paint a poersnal pavati, sexyual abstinens (az for az pasibl fi , intayali fi inishiet) ah dilijentli saach fi wizdam bai elp ada wandem. Ousomeba, praktis vieri mongx demde uu eh Nastik.

## Refrans
Napuolian I a Frans

**Napuolian Buonapaat**, nuo az **Napoleon Bonaparte** (15 Aagos 1769 – 5 Mie 1821) lieta nuo az **Napuolian I a Frans**, ahn priivos az **Napoleone di Buonaparte**, wehna milichri ahn palitikal liida a Frans uufa akshandem shiep Yuuropiian palitix ina di *h*orli 19t senchri.
Navl

**Navl** a lang naritiv, naamali ina pruoz, we diskraib fictional kiarakta ah ivent, yuujali ina di faam a siikuenshal tuori.

Di jaahra eh-dikraib azwel se ipozes "wah kantinyuos ah kampriensiv ischri fi bout tuu touzn ier". Dis vyuu si di navl arijin ina Klasikal Griis ah Klasikal Ruom, midiival, hoerli madan romans, ah di chradishan a di novela. Di lata, wah Italian wod yuuz fi diskraib shaat tuori, soplai di prezant jinerik Ingglish toerm ina di 18t senchri. Ousomeba, Ian Watt, ina *Di Raiz a di Navl* (The Rise of the Novel, 1957) sojes se di navl fos kom bout ina di hoerli 18t senchri.

Migel de Soervantis (Miguel de Cervantes), aata a *[[Dan Kihote]]* (*Don Quixote*), friikuentli sait az di fos signifikant Yuropiyan navlis a di madan era; di fos paat a *Dan Kijote* weh poblish ina 1605.

Di **romans** a kluosli rilietid lang pruoz naritiv. Waalta Skat (Walter Scott) difaini az "fiktishos naritiv ina pruoz ar voers; di inchres ina  it ton pah maavilos ah ankaman insident", wails ina di navl "deh mek di iventdem akamadiet tu di aadineri chrien a yuuman ivent ah di madan stiet a sasayati". Ousomeba, nof romans, ingkluudn di istarikal navl a Skat, Emili Branti (Emily Brontë) *[[Wodarin Aits]]* (*Wuthering Heights*) ah Oerman Melvil (Herman Melville) *[[Muobi Dik]]* (*Moby-Dick*), noftaim aalso refa tu az navl, ah Skat diskraib romans az wah "kinjrid toerm". Romans, az ou idifain ya, no fi kanfyuuz wid di jaahra fikshan lob romans ar romans navl. Adaels Yuropiyan languij no distingguish bitwiin romans ah navl: "navl a *le roman*, *der Roman*, *il romanzo*."

## Refrans
Nayagra Faalz

**Nayagra Faalz** a di kalektiv niem fi chrii waatafaal we schragl di intanashinal baada bitwiin Kianada ah di Yunaitid Stiet; muo spisifikali, bitwiin di pravins a Antierio ah di stiet a Nyuu Yaak. Deh faam di sodan hen a di Nayagra Gaaj.
Nedalan Antiliiz

Di **Nedalan Antiliiz**, we yuus fi niem di *Nedalanz Wes Indiz* ar di *Doch Antiliiz/Wes Indiiz*, a paat a di Lesa Antiliiz an ikansis a tuu difrah gruup a ailan: Aruuba, Bonier, ah Kiurasao (nuo az di ABC ailanz) jos aafa di kuos a Venizuela, ah Sint Yuustieshos, Saaba, ah Sin Maatn, we de soutiis a di Voerjin Ailanz. Di ailan dem faam wah aatanamos paat a di Kingdom a di Nedalanz. Di ikanami a di ailandem dipen muosli pah tuorizim, intanashinal finanshal saabis dilivri, intanashinal komoers ah shipin, ah pichruoliom.
Nelson Mandela

**Nelsn (Nelson) Rolihlahla Mandela** (Xhosa pronunciation: [xoˈliɬaɬa manˈdeːla] weh baan 18 Julai 1918 a Transkei, Sout Afrika ah ded 5 Disemba 2013. Im a weh di faama Prizident a Sout Afrika, di fos blak chiif egzekitiv ah di fos fi ilek ina wah fuli riprizentitiv dimokratik ilekshan, wah afis we ih uol frah 1994 tu 1999. Bifuo ih prizidensi, Mandela wena wa anti-apaataid aktivis, di liida fi di Afrikan Nashinal Kanggres (African National Congress), adawaiz nuon az ANC, frah 1991 tu 1997, an a im weh foun Umkonto we Sizwe (Umkhonto we Sizwe) - di aam wing fi di Afrikan Nashinal Kanggres. Im a weh aalsuo di Jinaral Sekichri a di Non-Alain Muuvment frah 1998 tu 1999. Az fi im palitikal viuu dem, im a weh wah Afrikan Nashinalis ah dimakratik suoshalis. Im a weh aalsuo di silibrietid elda stietsman uu aalwiez vais ih opinian pah nof difran-difran tapik. Ina Sout Afrika deh kaal im Madiba, wah anareri taikl adap bai di eldadem a Mandela klan. Di taikl kom fi bi sinanimos wid Nelsn Mandela.

## Ih Yong Diez
Mandela a weh Shosa (Xhosa), baan tu di Tembu raayal fambili. Im weh go a Fuot Ier Yunivoersiti (Fort Hare University) ah Yunivoersiti a Witwaatazran (University of Witwatersrand) go stodi laa. Wen im weh liv a Juoanisboerg im laan nof bout anti-koluonial palitiks ah get invalv ina i. A so mek im jain di ANC ah bikomz di foundin memba a di yuut sekshan nuon az di Yuut Liig. Afta di Afrikaana mainariti govament, we bilangz tu di Nashinal Paati weh establish apaataid - wah sistim a rieshal segrigieshan weh shuo fievritizim fi wait piipl ah diskriminieshan gens blak piipl - ina 1948, Mandela weh raiz ina papilariti ina di ANC anti-apaataid Difayans Kyampien ina 1952. Dat weh elp fi get im apaintid suuprintendant a di ANC Transvaal chapta az wel az di prizident Kanggres a di Piipl ina 1955. Wail im wena woerk az a laaya, a nof-nof taim im deh ares im fi insait di piipl dem fi stanop fi deh raits.

## Rivaluushineri Aktiviti
Di Sout Afrikan kuot weh kanvik im pah di chaaj a sabataaj, azwel az fi ada kraim komit wail ih wena liid di muuvment gens apaataid. In akaadans wid in kanvikshan, Mandela saab 27 yier a prizn, nof a dem pen pah Roben Ailant (Robben Island). Afta ih weh riliis frah prizn pah 11 Febiweri 1990, Mandela sopuot rikansilieshan ah niguosieshan, ah elp liid di chranzishan tuwaadz molti-rieshal dimakrisi ina Sout Afrika. Di fiokos a ih govament a weh fi mashop apaataid we weh passibl chruu instityuushinal riesizim. Sins di en a apaataid, Mandela weh get nof-nof bigop frah difran-difran smadi, *h*inkluudn ih faama opuonentdem. Mandela risiib wol iip a awaad uoba fuo dekied, di muos nuotebl wan a weh di Nuobel Piis Praiz ina 1993.

## Impriznment

## Di En a Apaataid

## Prizidensi

## Fambili Laif

## Influwens ah Legesi

## Ritaiament

## Det

## Adaels Sitn

## Refrans

## Extoernal Lingks
Nicolaus Copernicus

**Nicolaus Copernicus** (Febiweri 19 1473 – Mie 24, 1543) a wehn di fos aschranama fi kum op wid wahn kompliit iiliosenchri kasmalaji, we tek we di aidia se di ort de a di senta a di yuunivors. Di buk we im poblish jos bifuo im ded, De Revolutionibus orbium coelestium (Pan di Revaluushan a di Evnli Sfier), kansida fi bi di staat a madorn aschranami an di staat  di saiyantifik revaluushan. Di iiliosenchri magl we im kum op wid, wid di sona  di migl a di yuunivors, shuo se di muoshan a evnli badi we wi obzorv kyaahn explien widout di ort a di senta. Di wok we im du enkorij muo saiyantifik obzavieshan , an ton wahn mieja paint a nalij ina di ischri a madorn saiyans we wi kaal di Kapornikan Revaluushan. Copernicus wehna wan a di palimat dem a di Renasaans. Im a wehn wahn matamatishan, aschranama, fizishan, kwajrilinggual paliglat, klasikal skalaa, chranslieta, aatis, Kyaklik klerik, juuris,govana, milichri liida, diplomat, an ikanamis.
Niecha

**Niecha**, ina di braadis sens, a di nachral, fizikal, ar matiirial wol ar yuunivoers. "Niecha" kiah refa tu di finamina a di fizikal wol, ah azwel tu laif altugiada. Di todi a niecha mekop di singkuma paat a sayans. Alduo yuuman a paat a niecha, yuuman aktiviti noftaim kansida laka difrah kiatigori frah adaels nachral finamina. Ina waneda sens, niecha a sexyual jraib ar dizaya, we kiah get kot ar rijuus chuu siknis ar malnorishment, ar az som smadi biliiv, bai niam soertn tingz laka sowa fruut, ar ef pupaa chrii gruo tuu nier man ous.
Niels Bohr

**Niels Henrik David Bohr** (7 Aktuoba 1885 – 18 Novemba 1962) a wehn wan Dienish fizisis uu mek fondamental kanchribyuushan tu di nalij bout atamik schrokcha an kwantom mekyaniks, we im get di Nuobl Praiz fa ina 1922. Bohr wok wid nof a di tap tap fizisis de mina disya senchri ya a im instityuut a Copenhagen. Im wehn paat a di tap tiim a fizisis uu wok pan di Manhattan Prajek. Piip diskraib bohr az wan a di muos influenshal fizisis dem a di 20t senchri.
Nikaragua

**Nikaragua**, ofishali niem di **Ripoblik a Nikaragua** (Panish, *República de Nicaragua*), a di laajis konchri ina di Senchral Amoerkan ismos. Di papilieshan a Nikaragua li muo uoba 6 milian. Nikaragua kiapital, Managua, a di tod-laajis siti ina Senchral Amoerka. Di papilieshan wid nof difrah-difrah etnisiti *h*ingkluud indijinos piipl, Yuropiyan, Afrikan, Iejan, ah piipl wid Migl Iis arijin. Di mien languij a Panish. Soh nietib chraib pah di iis kuos chat fidem uona languijdem.
Nikola Tesla

**Nikola Tesla** (Julai 10, 1856 – Janiweri 7, 1943) a wehn wahn inventa an wahn mekyanikal an ilekchrikal injinier. Im Binuon fi im kanchribyuushan tu di fiil a ilekchrisiti an magnetism ina di liet 19t an orli 20t senchri. Di patent an tiretikal wok we Tesla tu faam di bies fi madorn altanietin korent ilekchrik powa (AK) sistim. Dis inkluud di palifiez powa dischribyuushan sistim an di AK manita, we elp fi kyaa iin di Sekan Indoschrial Revalushan. Tesla yuuz tu gwaan mad, an so im neva av nof fren. Im neva bizniz bout moni, an im en op ded puor a di iej a 86. Nof mejament ina Fiziks niem afta im, fi ana im. Fi egzampl, di SI yuunit a magnetic flox a di Tesla. Said fram di wok we im du ina ilekchromagnitizm and ilekchromekyanikal injinierin, Tesla kanchribyuut tingz  tu di establishment a Robatix, rimuot kanchuol, riedaar, an kompyuut saiyans, an tu di expanshan a balistix, nyuuklier fiziks, an tioretikal fiziks. Ina 1943 di  Supriim Kuot a di Yunaitid Stiets gi im kredit fi bi di inventa a di riedio.
Nepal

**Nepal** a wah savrin konchri a Ieja. 


Kathmandu-Kageshwor-08-Mahavishnu-2015-gje.jpg|Kathmandu
Kathmandu-Indra Chowk-Akash Bhairab-24-Apfelhaendler-2015-gje.jpg|Kathmandu
Bhaktapur-Nyatapola Mandir am Taumadhi Tole-04-gje.jpg|Bhaktapur
Patan-Menschen-12-Barttraeger-2014-gje.jpg|Patan
Phakding-Namche-01b-Dudh Koshi-2007-gje.jpg|Himalaya
Machhermo to Gokyo-06-Alm-2007-gje.jpg|Himalaya
Mustang-Ghami-Choerten-06-Rote Wand-2015-gje.jpg|Mustang
Pokhara-Tansen-26-Reisfelder-Traktor-2013-gje.jpg|Rice
Nepas, Soria, Spien

**Nepas** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 80 inabitant.
Niolitik Revaluushan

Di **Niolitik Revaluushan** ar **Niolitik Dimografik Chranzishan**, sohtaim kaal di Agrikolcharal Revaluushan, wena di waid-skiel chranzishan a nof yuuman kolcha frah wah laifstail a ontin ah giadarin tu wan a agrikolcha ah seklment, we lou di abiliti fi supuot inkriisinli laaj papilieshan. Demya Sekl komiuniti iniebl yuuman fi abzoerv ah experiment wid plaant fi laan ou deh gruo ah divelop. Dis nyuu nalij ah wie eh-liid tu di domestikieshan a plaant.
Niyilizim

**Niyilizim** (frah Latn *nihil*, notn) a filasafikal dakchrin we sojes lak a biliif ina wan ar muo ripyuutidli miininful aspek a laif. Muos kamanli, niyilizim prizent ina di faam a egzistenshal niyilism, we aagiu se laif widoutn abjektiv miinin, poerpos, ar inchrinzic valyuu. Maral niyilist asoert se maraliti no inerentli egzis, ah se heni extablish maral valyuu abstrakli kanchraiv. Niyilizim kiah azwel tek epistemalajikal ar antolajikal/metafizikal faam, miinin rispektivli se, ina som aspek, nalij no pasibl, ar se rialiti no akchuali egzis.
Non-Alain Muuvment

Di **Non-Alain Muuvment** (Non-Aligned Movement), adawaiz nuon az NAM, a wah gruup a konchri we no av no faamal alaians wid aar agens eni a di mieja powa blak dem. Az a 2012, NAM av 120 memba.
Nyuuklier powa

**Nyuuklier powa** a di yuus a nyuuklier riakshan we riliis nyuuklier enaji fi jinariet iit, we muos friikuentli den yuuz ina stiim toerbain fi projuus ilekchrixiti ina nyuuklier powa plaant.
Nomba

# wan
# tuu
# chrii
# fuo
# faib
# six
# sebn
# hiet
# nain
# ten
# lebm
# twelb
# tertiin
# fuotiin
# fiftiin
# sixtiin
# sebntiin
# hietiin
# naintiin
# twenti
100. onjrid
1000. touzn
1.000.000 milian
Nyuuklier teknalaji

**Nyuuklier teknalaji** a teknalaji we invalv di riakshan bitwiin atamik nyuuklios. Mongx nuotebl nyuuklier teknalaji a nyuuklier riakta, nyuuklier medisn ah nyuuklier wepan. Ikiah yuuz azwel, mongx adaels tingz, ina sumuok ditekta ah gon sait.
Nyuuz

**Nyuuz** a pakij infamieshan bout korant ivent we apm somwe els; ar, altoernitivli, nyuuz we di nyuuz indoschri sel. Nyuuz muuv chuu nof difrah midia, bies pah wod a mout, printin, puostal sistim, braadkyaasin, ah ilekchranik komiunikieshan.
Nyuuzpiepa

**Nyuuzpiepa** a siirial poblikieshan we kantien nyuuz, ada infaamativ aatikl (lis biluo), ah yuujali advatizin. Nyuuzpiepa yuujali print pah relitivli inexpensive, luo gried piepa laka nyuuzprint. Di nyuuz aaganizieshandem we poblish nyuzzpiepa noftaim metonimikali kaal nyuuzpiepa. Di anlain voerjan kaal anlain nyuuzpiepa ar nyuuz sait.
Obia

**Obia** (sohtaim spel *Obi*, *Obea*, ar *Uobia*), a toerm yuuz ina di Wes Indiz fi refa tu fuok majik, saasri, ah rilijos praktis divelop mongx Wes Afrikan sliev, spisifikali a Ibo arijin. Obia simila tu ada Afro-Amoerkan rilijan ingkluudn Palo, Vuduu, Santeriya, ah Huuduu. Obia praktis ina Surinam, Kyuuba, Jumieka, Chrinidad ah Tubiego, Daminiika, Gayana, Grinieda, Biliiz, di Ba'aamaz, ah ada Kiaribiyan nieshan.

Di toerm 'obeah' fos fain ina dakiument frah di hoerli 18t senchri, ina kanekshan tu Nani a di Maruun, bot diskoshan bouti eh-bikom muo friikuent wen deh meki iliigal ina Jumieka afta Taki Waar, wen wah obiaman provaid advais tu di rebldem.

Ina 1787 wah leta tu wah Ingglish nyuuzpiepa refa tu "Obiu-women" we intoerprit di wish a di ded a di fiunaral a wah sliev moerda ina Jumieka: wah futnuot explien se di toerm eh-miin "Waiz-uman".

## Refrans
Oert sayans

**Oert sayans** ar jiosayans a wah aal-ingkompas toerm we refa tu di fiil a sayans we diil wi planit Oert. Ikiah kansida az a branch a planiteri sayans, bot wid moch uola ischri. A tuu apruoch tu Oert sayans, ridokshanis ah wuolistik. Di faamal disiplin a Oert sayans kiah ingkluud di stodi a di atmosfier, aijrosfier, litosfier, ah bayosfier. Tipikali, Oert sayantis wi yuuz tuul frah fizix, kimischri, bailoji, kranalaji, ah matimatix fi bil a kuantitietiv andastandin a ou di Oert sistim wok, ah ou it ivalv tu ikorant stiet.
Ontalaji

**Ontalaji** a di filasafikal stodi a di niecha a biin, bikomin, egzistans, ar rialiti, azwel di biesik kiatigari a biin ah deh rilieshan. Chradishanali lis az paat a di mieja branch a filasafi nuo az metafizix, ontalaji muotaim diil wid kuestian kansoernin wa entiti egzis ar maita se kiah de, ah ou soch entiti maita kiah gruup, rilietid widin wah airaaki, ah sobdivaidop askaadn tu similariti ah difrans. Alduo ontalaji az filasafikal entapraiz muosli tioretikal, azwel iab praktikal aplikieshan ina infamieshan sayans ah teknalaji, laka ontalaji injinierin.
Paal Buogl

**Paal Buogl** ONH (baan 1822 an ded 24 Aktuoba 1865) a wahn a di Nashinal Iiro dem a Jamieka a wehn a wah Baptis diikan. A im weh liid wah gruup a piipl frah Morant Bie ina Sin Tamas Parish we ena-pruotes fi get jostis ah fier triitment ina 1865. Dis ya pruotes eh-ton big-big an a we wi nou nuo az di Morant Bie Ribeliyan.  Nou afta ih da-liid di ribelian, di British aatariti deh kiapcha im ah eng im fronta di Morant Bie Kuotous.

Paal Buogl a weh gud-gud fren wid wah neda Baptis palitishan man niem Jaaj Wiliam Gaadn uu weh-uon nof lan. A im eh-elp mek Buogl get apaint az di diikan fi Stuoni Got Baptis Choch (Stony Gut Baptist Church) ina 1864. Ina Aagos 1865, Gaadn go tu di British Gobna, Eduad Jan Ier, bout di iipa anfier triitment ah opreshan gens di nigrodem. Deh taim de Buogl ena-fuokos pah ou ih kuda mek laif beta fi di puo piipldem.

## Refrans
Pablo Neruda

**Pablo Neruda** (Julai 12, 1904–Septemba 23, 1973) wehna di nikniem, an den di ofishal liigal niem fi di Chiliyan raita an palitishan **Neftalí Ricardo Reyes Basoalto**.
Pablo Picasso

**Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Ruiz y Picasso** (25 Aktuoba 1881 – 8 Iepril 1973) wehna wahn Spanish pienta, draatzman, ahn skolpta. Az wan a di muos fiemos smadi ina 20t senchri aat, an im binuon fi bi di kuo-founda a di Kyuubis muuvment and fi di waid varaiyati a stail dem we de ina im wok. Mongx im muos fiemos piis dem yaav di pruoto-Kyuubis Les Demoiselles d'Avignon (1907, plus im dipikshan a di Jorman bamin a Gernica juurin di Spanish Sivl Waar, *Guernica* (1937).
Oncala, Soria, Spien

**Oncala** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 101 inabitant.
Pachri

**Pachri** a di siramik matiirial we mekop pachriwier, we mieja taip ingkluud oerdnwier, stuonwier ah puoslen. Di plies we soch kaina wier mek kaal *pachri*. Pachri azwel refa tu di aat ar kraaf a di pata ar di manifakcha a pachri. Dikshineri definishan a simpli abjek mek outa klie we faya. Di definishan a *pachri* yuuz bai di Amoerkan Sasayati fi Testin ah Matiirial (American Society for Testing and Materials, ASTM) a "aal siramik wier we faya ah we kantien klie wen ifaam, exsepm teknikal, schrokcharal, ah rifrakchri prodok."

Pachri arijiniet bifuo di Niolitik piiriad, wid siramik abjek laka di Gravetian kolcha Viinos a Dolni Vestoniche (Venus of Dolní Věstonice) figariin we eh-diskova ina Chekia ah diet bak tu 29,000–25,000 BKE, ah pachri vesl we eh-diskova ina Jiangshii, Chaina, we diet bak tu 18,000 BKE.  Hoerli Niolitik pachri eh-fain ina plies laka Jomon, Japan (10,500 BC), di Roshan Faar Iis (14,000 BC), Sob-Sa'aaran Afrika ah Sout Amoerka.

## Refrans
Pakistan

Di **Izlamik Ripoblik a Pakistan** a wahn konchri ina sout-wes iezha. Pakistan av di sekan bigis Mozlim papyulieshan ina di worl afta Indoniizha an a sixt pan di lis a koncrhi wid di muos piipl.
Palitikal sayans

**Palitikal sayans** a suoshal sayans disiplin we diil wid sistim a gobament ah di analisis a palitikal aktiviti ah palitikal biyevia. Idiil extensivli wid di tiori ah praktis a palitix we kamanli kansida ou di dischribyuushan a powa ah rizuos fi ditoermin. Palitikal sayantis "si dehself ingiej fi riviil di rilieshanship biyain palitikal ivent ah kandishan, ah frah demya revilieshan deh atemp fi kanschrok jinaral prinsipl bout di wie di wol a palitix wok."
Palitix

**Palitix** (frah Griik: πολιτικός politikos, wa miin "bout, fi, ar riliet tu sitizn") a di praktis ah tiiri a hinfluens ada piipl pan a gluobal, sivik ar indivijual lebl.
Panish

**Panish** (Panish: **español/castellano**) a wah romans languij we kombout ina nadan Spien, ah den likl bai likl ivalv ina di mien languij ina gobament ah chried. Afta dat, bitwiin di fiftiint ah di naintiint senchri, juurin koluonial expanshan, ipred gaa Afrika, di Amoerkaz, Ieja ah di Pasifik.

Tide, eniwe frah 322 tu 400 milian piipl taak Panish az dem fos languij. Dis meki aida di sekan ar tod languij we piipl taak di muos az deh fos languij ina di wol, dipen pan di suos we yu riid.

Panish a-pred laka faya az sekan ar tod languij kaaza lajistix, ikanamix, ah tuoris inchres tuwaadz di wuoliip a konchridem wepaat Panish a di fos languij. Yu muosli nuotis dis ina konchri laka Brazil, di Yunaitid Stiet, Itali, Puotigal, Frans, ah muos a di ''h''Ingglish taakin konchridem.

## Refrans
Panish Ingkuizishan

Di **Chraibyuunal a di Uoli Afis a di Ingkuizishan** (Panish: *Tribunal del Santo Oficio de la Inquisición*), kamanli nuo az di **Panish Ingkuizishan** (*Inquisición española*), weh-extablish ina 1478 bai Kiaklik Manaak Foerdinan II a Aragan ah Izabela I a Kiastiil.
Panish Tong, Jumieka

**Panish Tong** a di kiapital fi Sin Kiachrin Parish. Di Panish extablishi ina 1534 az di fos kiapital a Jumieka. Deh niemi Santyaago de la Vega (Panish, *Santiago de la Vega*) wa miin 'Sin Jiemz a di Plien'. Lieta di British eh-kaali Sin Jiego de la Viega, ah lieta stil di niem chienj tu Panish Tong. Soh luokal piipl kaali "Spien". Iwena di kiapital a di ailan frah 1534 tel 1872 wen di British shif di kiapital gaa Kinston.
Pantiyizim

**Pantiyizim** a di biliif se di Yunivoers (ar niecha az di tuotaliti a ebriting) aidentikal wid diviniti, ar se ebriting kompuoz a aal-inkompasin, imanent gad. Pantiyis jos no biliiv ina no distingk poersnal ar anchopomaafik gad.

Ina di Wes, Pantiyizim eh-faamalaiz az wah sepret tialaji ah filasafi bies pah di wok a di 17t-senchri filasafa Baruk Spinuoza (adawaiz nuo az Benidik Spinuoza), fuu buk *[[Etix (Spinuoza)|Etix]]* ena ansa tu Dekaat fiemos dyualis tiori we se di badi ah pirit sepret. Alduo di toerm pantiyizim no weh kain antel afta ih det, Spinuoza rigyaad az imuos selibriet advoket. Ih wok, *Etix* ena di mieja suos frah we Westan pantiyizim pred.

Pantiyistik kansep maita diet bak touzn a ier, ah soh rilijan ina di Iis kantiniu fi kantien pantiyistik eliment.

## Refrans
Pap myuuzik

**Pap myuuzik** a jaahra a papila myuuzik we arijiniet ina imadan faam ina di Westan wol juurin di 1950z ah 1960z, diraiv frah rak ah ruol. Di toermdem "papila myuuzik" ah "pap myuuzik" muotaim intachienj, alduo di faama diskraib aal myuuzik we papila (ah kiah ingkluud eni stail).

Pap myuuzik iklektik, ah muotaim baara eliment frah adaels stail laka oerban, daans, rak, Latn, ah konchri; nondiles, a soh kuor eliment we difain pap myuuzik. Aidentifayin fakta ingkluud jinarali shaat tu midiom-lent sing we rait ina biesik faamat (muotaim di voers-kuoros chokcha) azwel di kaman implaiment a ripiit kuoros, meladik chuun, ah uk.
Papila kolcha

**Papila kolcha** ar pap kolcha a di wuola di aidie, pospektiv, atityuud, imij, ah adaels finamina dem we de ina di mienschriim a heni sed kolcha, espeshali Westan kolcha a di hoerli tu migl 20t senchri ah di imoerjin gluobal mienschriim a di liet 20t ah hoerli 21s senchri. Wid ebi influens frah mas midia, dis kalekshan a aidie poermiet di ebridie laif a sasayati. Di muos kaman pap kolcha kiatigari a: entatienment (muuviz, myuuzik, TV), spuots, nyuuz (bout piipl/plies ina nyuuz), palitix, fashan/kluoz, teknalaji, ah slang.
Panamaa

**Panamaa** (Panish: *Panamá*), ofishali niem di **Ripoblik a Panamaa** (Panish: *República de Panamá*), a wah konchri ina Senchral Amoerka, we de bitwiin Naat Amoerka ah Sout Amoerka. Ibaada wid Kasta Riika tu di wes, Kolombia tu di soutiis, di Kiaribiyan tu di naat ah di Pasifik Uoshan tu di sout. Di kiapital ah laajis siti a Panamaa Siti, di mechopalitan ieria wepaat 3.9 milian smadi, nieli aaf a di konchi, lib.
Panamaa Kianal

Di **Panamaa Kianal** (Panish: *Canal de Panamá*) a 77 km ship kianal ina Panamaa we kanek di Atlantik Uoshan (vaya di Kiaribiyan Sii) tu di Pasifik Uoshan.
Paragwai

**Paragwai** (Panish: *Paraguay*; Guarani: *Paraguái*), ofishali di **Ripoblik a Paragwai** (Panish: *República del Paraguay*, Guarani: *Tetã Paraguái*), a wah lanlak konchri ina senchral Sout Amoerka, baada bai Aajentiina tu di sout ah soutwes, Brazil tu di iis ah naatiis, ah Bolivia tu di naatwes. Paragwai de pah tuu saida bangkin a di Paragwai Riva, we ron chuu di senta a di konchri frah naat tu sout. Juu tui senchral lokieshan ina Sout Amoerka, sohtaim deh refa tui az *Corazón de Sudamérica* ("Aat a Sout Amoerka").
Paris

**Paris** a di kyapital fi Frans.

File:Paris-Tour Eiffel-092-Seine-2004-gje.jpg|Tour Eiffel
File:Paris-von Montmartre-162-Centre Pompidou-2017-gje.jpg|Paris
File:Paris-Notre Dame-146-Suedseite-2017-gje.jpg|Notre-Dame
File:Paris-Pont Neuf-106-Henri IV-2017-gje.jpg|Pont Neuf
File:Paris-Petit Palais-102-2017-gje.jpg|Petit Palais
File:Paris-Place de la Concorde-102-Obelisk-2017-gje.jpg|Place de la Concorde
File:Paris-St Etienne du Mont-106-Rue Clovis-2017-gje.jpg|Saint-Étienne du Mont
File:Paris-Vom Arc de Triomphe-086-Avenue de Friedland-Champs Elysees-1991-gje.jpg|Champs Élysées
Pasifik Uoshan

**Pasifik Uoshan** roun 165.25 milian km² (63.8  milian sk mi), ikiba 32% a di hort tuotal sorfis yeria.

## References
Pati

**Jumiekan pati** a pieschri we kantien difrah-difrah filin ah spais biek insaida flieki-flieki shel, muotaim tint guolin yelo wid eg yuok mixcha ar tambrik. Imek laka taat ar toernuova bot imuo sievari. Az di niem sojes, iplentiful ah kaman a Jumieka, ah deh laik iti ina adaels ieria a di Kiaribiyan, laka Nikaragua ah di Kasta Riika Kiaribiyan kuos. Iyuujaal ful wid siizn minsbiif, bot filin kiah ingkluud chikin, puok, lam, suimz, labsta, fish, sai, aki, mix vejitebl ar chiiz. Ina Jumieka, noftaim pati niam az beliful, espeshal wen ipierop wid kuoko bred. Deh kiah azwel mek bait-saiz wen deh kaali kaktiel pati. Mongx di Jumiekan dayaspora ina di Yunaitid Kingdam, di pieschri komiin muo laka swiit (suet) kros, muotaim mek wid di fat frah kori guot we giit di yela kola.
Paal di Apasl

**Sin Paal**, **Paal di Apasl**, ar **Paal a Taasos**, wena wah Elenik Juu uu kaal ihself di “Apasl tu di Jentail” ah tigeda wid Sin Piita ah Jiemz di Jos, ena di muos papiula a di hoerli Kristian mishineridem. Askaadn tu di *[[Ax a di Apasl]]*, ih eh-get kanvoert pah di ruod gaa Damaskos. Totiin ipisl ina di Nyuu Testiment ina di Baibl asosiet wid Paal. Di influens we Paal ab pah Kristian tingkin nof muo dah eni *h*ada Nyuu Testiment raita.
Pientin

**Pientin** a di praktis fi aplai pient, pigment, kola ar adaels midiom tu wah soerfis (supuot bies). Di midiom kamanli aplai tu di bies wid wah brosh, bot adaels impliment, laka naif, sponj, ah ierbrosh, kiaj yuuz.

## Refrans
Piiplz Ripoblik a Chaina

Di **Piiplz Ripoblik a Chaina** a wahn kamiunis konchri ina iis hIeja, ahn kansis a mienlan Chaina. I buoda Rosha, Naat Koria, Manguolia, Kazaxtan, Kiergistan, Tajikistan, Afganistan, Pakistan, India, Nepal, Buutan, Mianmaa, Laus, ahn Vietnam. I a di terd laajis konchri ina di wol, ahn di sekan muos papyulos nieshan, wid bout 1.4 bilian piipl. Di kiapital de ina Biejing, ahn i laajis siti a Shanghai. Di nashnal langgwij a Manjrin.
Piis

**Piis** okor bitwiin echrojiinos suoshal gruup ah kiaraktaraiz bai lak a kanflik ah friidom frah fier a voilens. Kamanli andastan az di absens a astiliti, piis noftaim invalv kampramaiz, ah dierfuor inishiet wid taatful lisnin ah kamiunikieshan fi inans ah kriet myuuchal andstanin.
Pinilla del Campo, Soria, Spien

**Pinilla del Campo** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 21 inabitant.
Peruu

**Peruu** (Panish: *Perú*; Kechua: *Piruw*; Aymara: *Piruw*; ofishali *República del Perú*), a wah konchri ina westan Sout Amoerka. Iab baadalain wid Ekuaduor ah Kolombia tu di naat, wid Brazil tu di iis, wid Bolivia tu di soutiis, wid Chili tu di sout, ah wid di Pasifik Uoshan tu di wes. Peruu a konchri wid nof bayodaivoersiti wid abitat we rienj frah di jrai pliendem a di Pasifik kuostal riijan ina di wes tu di piikdem a di Andiiz Mountn ah chrech voertikali frah di naat tu di soutiis a di konchri tu di chrapikal Amazan Biesn rien faris ina di iis wid di Amazan riva.
Pitieta

**Pitieto** a staachi, tyuubaros krap frah di perenial naitshied *[[Solanum]] tuberosum* L. Di wod "pitieto" kiah refa aida tu di plaant iself ar tu di edibl tyuuba. Ina di Andiiz, we di spiishiz indijinos, deh ab soh ada kluos rilietid koltivietid pitieto spiishiz. Pitieto eh-inchajuus outsaida di Andiiz riijan apraximetli fuo senchri ago, ah sens bikom intigral paat a nof a di wol fuud soplai. A di wol fuot-laajis fuud krap, afta kaan, wiit, ah rais. Di griin liif ah griin kin a tyuuba we expuoz tu lait taxik.

## Refrans
Pitni

**Pitni** ar **pikni** ar ** pikini** (frah Puotigiis *pequenino*, sumaal wan), sohtaim refa tu az **chail**, bailajikali a yuuman biin bitwiin di stiej a boert ah piubati. Di liigal definishan a *pitni* jinarali refa tu a maina, adawaiz nuo az smadi yongga dah di iej a majariti.

*Pitni* kiah diskraib azwel rilieshanship wid a pierant (laka son ah daata a *h*eni iej) ar, metafarikali, wah aatariti figa, ar signifai gruup membaship ina klan, chraib, ar rilijan; ikiah signifai azwel smadi uu afek ar influens chrang-chrang bai spisifik taim, plies, ar soerkomstans, laka "niecha pitni" ar "Sixtiz pitni".

A nof suoshal ishu afek pitni, laka chailud edikieshan, buliyin, pavati, disfongshanal faambli, chail lieba, ah ongga. Pitni kiah riez bai pierans, fasta pierans, gyaadian ar riez paashali ina die kier senta.

## Gialari


File:1 of Korea's 1st redheads-Terry W. mom Korean (black hair), dad Canadian (brown hair).jpg|2-ier-uol
File:"1" Girl in India, October 2013.jpg|3-ier-uol
File:Child-Caspian_Sea.JPG|4-ier-uol
File:Baiat_cinci_ani_01.png|5-ier-uol
File:Bororo003.jpg|7-ier-uol
File:PortraitGirl2005-2.jpg|8-ier-uol
File:Chicken and Dumplings by David Shankbone.jpg|9-ier-uol
|10-ier-uol
File:Portrait eines selbstbewussten Burschen.jpg|11-ier-uol
File:Harlan_Jackson_(age_12)_with_baseball,_1925.gif|12-ier-uol


## Refrans
Plaant (Chrii)

**Plaant** a livin aaganizim we bilang tu di Kindom we niem *Plantae*. Aaganizim laik chrii, orb, bush, graas, vain, forn, mas, an grii alji a plaant. Bout 350,000 spiishi a plaant egzis ina di worl ya nou. Plaant we griin, get muos a dem enaji frahn sonlait ina di prases we niem fuotosintesis.
Plieto

**Plieto** (Ingglish: **Plato** (pronongx /ˈpleɪtoʊ/; Griik: Πλάτων, Plátōn, "braad", 428/427 BC – 348/347 BC), weha Klasikal Griik filasafa, matimatishan, raita a filasafikal dayalag, ah founda a di Akiadimi ina Atenz, di fos inschrokshan a aya laanin ina di Westan wol. Wid ih menta, Sakratiiz, ah ih schuudent, Aristakl, Plieto elp fi lie di foundieshan a nachral filasafi, sayans, ah Westn filasafi. Plieto weh arijinali schuudent a Sakratiiz, ah weh dis az moch influens bai ih tingkin az bai wa ih si az ih tiicha anjos det.

Plieto safistikieshan az raita wel evident ina ih Sakratik dayalagdem; toti-faib dayalag ah totiin leta chradishanali askraib tu im, alduo madan skalaship dout di aatentisiti a akliis som a dem. Plieto raitndem poblish ina sebral fashin; dis rizolt ina sebral kanvenshan rigyaadn di niemin ah refransin a Plieto texdem.

Alduo no moch piipl kuestian se Plieto lekcha a di Akiadimi we ih foun, di pedagajikal fongshan a ih dayalagdem, ef eni, nobadi no nuo fi soertn. Di dayalagdem sens Plieto taim yuuz fi tiich a rienj a sobjik, muosli *h*ingkluudn filasafi, lajik, rechrik, matimatix, ah adaels sobjik wa ih rait bout.

## Chekout demya tu
*Aristakl
*Sakratiiz
Poblishin

**Poblishin** a di pruoses a prodokshan ah diseminieshan a lichicha, myuuzik, ar infamieshan -- di aktiviti fi mek infamieshan avielebl tu di jinaral poblik. Ina som kies, aata kiah bi deh uona poblisha, miinin arijinieta ah divelopa a kantent azwel provaid midia fo diliva ah displie di kantent fi di siem. Azwel, di wod poblisha kiah refa tu di indivijual uu liid poblishin kompini ar imprint ar tu smadi uu uon/ed magaziin.
Poerjan Empaya

Di **Poerjan Empaya** a heni a di siiriz a himpiirial dainasti senta ina Poerja (Iran). Di fos a demya eh-extablish bai Sairos di Griet ina 550 BKE, wid di Poerjan kangkues a Media, Lidia ah Babiluonia. Nof lieta dainasti "kliem se dem a ier a di Akimenid".
Pichruoliom

**Pichruoliom** (*L. petroleum*, frah hoerli 15c. "petroleum, rak ail" (migl-14c. ina Angglo-French), frah Midiival Latn petroleum, frah Latn: petra: "rak" + oleum: "ail") a nachral okorin, yelo-tu-blak likuid fain ina jaalajikal faamieshan biniit di Oert soerfis, we kamanli rifain ina vierios taip a fiuwil.
Pirichualiti

**Pirichualiti** kiah refa tu aalmuos eni kain a miininful aktiviti, espeshali a "saach fi di siekrid." Ikiah refa azwel tu poersnal gruot, blisful expiirians, ar wah inkounta wid fi smadi wuona "ina daimenshan."

## Refrans
Pofaamin aats

**Pofaamin aats** a aat faam we aatis yuuz deh vais an/ar di muuvment a deh badi, noftaim ina rilieshan tu adaels abjek, fi kanvie aatistik expreshan—difrah frah, fi egzampl, schrikli vijual aat, we aatis yuuz pient/kianvas ar vierios matiirial fi kriet fisikal ar statik aat abjek. Pofamin aat ingkluud a varayati a disiplin bot aal a dem inten fi bi pofaam fronta laiv aadiens.
Portillo de Soria, Spien

**Portillo de Soria** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 19 inabitant.